Na temelju čl. 55 Statuta Osnovne škole bana Josipa Jelačića, Zagreb, Podgradski odvojak 1, ravnateljica Jelena Ivaci dana 25.5.2018. donosi

**ODLUKU**

**o osobama odgovornim za obradu osobnih podataka u Osnovnoj školi bana Josipa Jelačića**

I.

U Osnovnoj školi bana Josipa Jelačića vrši se obrada sljedećih vrsta osobnih podataka:

1. osobni podaci zaposlenika
2. osobni podaci o redovitim učenicima Škole
3. osobni podaci roditelja/skrbnika učenika Škole
4. osobnih podaci o članovima Školskog odbora i vijeću roditelja
5. osobni podaci o kandidatima koji sudjeluju u natječajnom postupku za zasnivanje radnog odnosa,
6. osobnih podaci vanjskih suradnika

II.

Osobama odgovornim za obradu osobnih podataka imenuju se;

* Radnica Jelica Kožul zaposlena na radnom mjestu tajnika Osnovne škole bana Josipa Jelačića imenuje se odgovornom osobom za obradu osobnih podataka zaposlenika i osobnih podataka o kandidatima koji sudjeluju u natječajnom postupku za zasnivanje radnog odnosa, osobnih podataka članova Školskog odbora, Vijeća roditelja i osobnih podataka vanjskih suradnika te učenika i bivših učenika Škole radi izdavanja potvrda i ostalih akata po zamolbi ovlaštenih podnositelja.
* Radnica Renata Bišćan zaposlena na radnom mjestu voditelja računovodstva Osnovne škole bana Josipa Jelačića imenuje se odgovornom osobom za obradu osobnih podataka djelatnika, roditelja/skrbnika redovitih učenika Škole, osobnih podataka članova Školskog odbora, Vijeća roditelja i osobnih podataka vanjskih suradnika.
* Radnica Valerija Baran zaposlena na radnom mjestu pedagoga imenuje se odgovornom osobom za obradu osobnih podataka o redovitim učenicima Škole i roditeljima/starateljima redovitih učenika koje je po pozitivnim pravnim propisima dužna prikupljati i obrađivati.
* Radnica Blaženka Stanković zaposlena na radnom mjestu edukacijskog rehbilitatora imenuje se odgovornom osobom za obradu osobnih podataka o redovitim učenicima Škole i roditeljima/starateljima redovitih učenika koje je po pozitivnim pravnim propisima dužna prikupljati i obrađivati.
* Radnik Ivan Gotić zaposlen na radnom mjestu učitelja informatike koji je zadužen kao „Carnet“ administrator školskih e-matica učenika imenuje se odgovornom osobom za obradu osobnih podataka o učenicima Škole te roditeljima/skrbnicima koji se po posebnim pravnim propisima o e-matici moraju prikupljati i obrađivati.
* Radnica Josipa Mrnjavac zaposlena na radnom mjestu knjižničara imenuje se odgovornom osobom za obradu osobnih podataka o redovitim učenicima Škole koje je po pozitivnim pravnim propisima dužna prikupljati i obrađivati.
* Radnici zaposleni na radnom mjestu učitelja kojima po Rješenju o tjednim zduženjima dodijeljeno razredništvo imenuju se odgovornim osobama za obradu osobnih podataka o učenicima Škole i roditelja/skrbnika redovitih učenika svoga razrednog odjeljenja koje po spomenutom Rješenju te pozitivnim pravnim propisima prikupljati i obrađivati. O ovome će se napraviti popis razrednika za svaku školsku godinu koji je prilog 1. ove Odluke.

III.

Imenovane osobe iz toč. II. ove Odluke obavljaju poslove obrade i prikupljanja osobnih podataka, poslove vezane uz upisivanja podataka u evidenciju aktivnosti te druge poslove vezane uz obradu osobnih podataka Osnovne Škole bana Josipa Jelačića propisanih Općom uredbom o zaštiti podataka i Pravilnikom o zaštiti i obradi osobnih podataka u Osnovnoj školi bana Josipa Jelačića.

IV.

 Ova Odluka stupa na snagu danom donošenja.

KLASA: 602-01/18-01/16

URBROJ: 251-183-18-01

Zagreb, 25.5.2018.

 RAVNATELJ/ICA

\_\_\_\_\_\_\_\_\_\_\_\_\_\_\_\_\_\_\_\_\_\_

Jelena Ivaci, prof.